8

3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

- เสาเข็มคอนกรีตอัดแรง (Prestressed Concrete Pile) เป็นระบบเสาเข็มที่มีประสิทธิภาพ
ประหยัดเวลาและค่าใช้จ่ายในการก่อสร้าง ไม่มีข้อจำกัดในด้านรูปร่าง
สามารถเลือกใช้ให้เหมาะสมกับงานทุกประเภท
และเป็นที่ไว้วางใจในลูกค้าทุกประเภทที่ใช้ผลิตภัณฑ์นี้ อาทิ ห้างสรรพสินค้า, มหาวิทยาลัย,
งานสะพานและงานคลังสินค้า เป็นต้น สินค้านี้ได้รับการรับรองระบบคุณภาพตามมาตรฐาน ISO
9002 : 2000

- พื้นและผนังคอนกรีตสำเร็จรูป
เป็นผลิตภัณฑ์คอนกรีตสำเร็จรูปที่สามารถควบคุมคุณภาพและมาตรฐานได้สม่ำเสมอทั้งแผ่น
ทำให้การก่อสร้างเป็นไปได้อย่างรวดเร็ว
เจ้าของโครงการสามารถออกแบบได้สวยงามตามที่ต้องการ
และเป็นสินค้าที่ต้องใช้เวลาและความระมัดระวังในการผลิตเป็นอย่างมาก
จึงทำให้สินค้าชนิดนี้มีต้นทุนในการผลิตสูง

- ผลิตภัณฑ์จีอาร์ซี (Glass reinforce concrete)
เป็นการนำเส้นใยแก้วมาเสริมในคอนกรีตโดยไม่ต้องใช้เหล็กเสริม
สามารถทำชิ้นงานให้มีรูปทรงต่าง ๆ โดยมีลักษณะคมชัด สวยงามมีน้ำหนักเบาง่ายต่อการติดตั้ง
ซึ่งคอนกรีตธรรมดาทำได้ยาก
ลูกค้าจะเป็นผู้ต้องการใช้ผลิตภัณฑ์ที่เป็นลักษณะพิเศษเฉพาะสำหรับโครงการนั้น ๆ บริษัทฯ
ได้รับความไว้วางใจในการทำชิ้นงานให้กับการตกแต่งสถานีรถไฟหัวลำโพง
หอประชุมของมหาวิทยาลัย เป็นต้น สินค้านี้ได้รับการรับรองระบบคุณภาพมาตรฐาน ISO 9002 :
2000 เช่นกัน

- พื้นคอนกรีตอัดแรงชนิดไร้คาน (Post-Tensioned Flat Slab)
ได้รับการยอมรับและใช้กันอย่างกว้างขวาง
และเป็นมาตรฐานในการก่อสร้างอาคารขนาดใหญ่โดยเฉพาะอาคารสูงทั่วไป เนื่องจากมีข้อดี คือ
คุณภาพได้มาตรฐาน ลดต้นทุนและเวลาในการก่อสร้าง

- ผลิตภัณฑ์ซีเมนต์พิเศษ คือ ปูนซีเมนต์ผสมเสร็จบรรจุถุงที่มีคุณสมบัติพิเศษคือ
เป็นปูนซีเมนต์พิเศษชนิดไม่หดตัว และรับกำลังอัดได้สูง (Non-Shrink Grout Cement)
เหมาะกับแท่งซีเมนต์ งานติดตั้งเครื่องจักร และมีแท่งซีเมนต์พิเศษสำหรับฝังยึดเหล็กในคอนกรีต
และซีเมนต์พิเศษอื่น ๆ อีก สินค้านี้ได้รับการรับรองระบบคุณภาพตามมาตรฐาน ISO 9002 : 2000

9

- ผลิตภัณฑ์วัสดุรอยต่อพื้นสะพาน เป็นวัสดุที่ใช้ปิดรอยต่อระหว่างพื้นสะพานหรือถนนยกระดับ
เพื่อไม่สะดุดหรือเกิดเสียงดัง ขณะนี้บริษัทฯ ได้รับความไว้วางใจจากทางราชการ
นำผลิตภัณฑ์ไปใช้ในงานทางด่วน ทางต่างระดับ และสะพานขนาดใหญ่ การบริการติดตั้งรอยต่อนี้
ได้รับการรับรองระบบคุณภาพตามมาตรฐาน ISO 9002 : 2000

- เสาเข็มเจาะ ในเขตกรุงเทพมหานครการก่อสร้างอาคารมีความจำเป็นต้องใช้เสาเข็มเจาะ
เพื่อหลีกเลี่ยงการกระเทือนต่ออาคารข้างเคียง
จากสภาวะวิกฤตเศรษฐกิจที่ผ่านมาทำให้ปัจจุบันอาคารขนาดใหญ่ในกรุงเทพมหานครยังไม่มีโครงการใหม่เกิดขึ้น
นอกจากการนำอาคารที่ยังสร้างไม่เสร็จมาดำเนินการต่อเท่านั้น

  3.2 การตลาดและภาวะการแข่งขัน

  ลูกค้าของบริษัทฯ ประกอบด้วย บริษัทผู้รับเหมาขนาดใหญ่ และเจ้าของโครงการ

สำหรับบริษัทรับเหมาขนาดใหญ่จะเป็นผู้รับเหมาที่สามารถประมูลงานจากภาครัฐและภาคเอกชนขนาดใหญ่ได้
เนื่องจากความต้องการของตลาดอยู่ในภาวะชลอตัว และผู้ประกอบการมีจำนวนเท่าเดิม
จึงทำให้มีการแข่งขันที่สูงขึ้น ราคาขายจึงถูกกระทบกระเทือนอย่างรุนแรง
ทำให้ในการขายสินค้าบริษัทฯ มีความจำเป็นต้องคัดเลือกลูกค้าที่มีคุณภาพ
และพยายามขอหลักประกันการขายเพิ่มขึ้น เช่น หนังสือค้ำประกันหรือเงินล่วงหน้า
รวมถึงการมุ่งเน้นไปยังกลุ่มลูกค้าที่มีความน่าเชื่อถือทางการเงินเป็นหลัก ในปี 2545
ที่ผ่านมาบริษัทฯ ได้ปรับปรุงนโยบายการตลาดให้สอดคล้องกับภาวะเศรษฐกิจ
โดยได้เข้าร่วมงานจากโครงการหมู่บ้านจัดสรร ซึ่งกำลังขยายตัวในขณะนี้ นอกจากนี้บริษัทฯ
ได้มุ่งเน้นพัฒนาประสิทธิภาพในการผลิต เพื่อลดต้นทุนลง

(ก) กลยุทธ์ทางการตลาดในการแข่งขันโดยสังเขป

จุดเด่นของบริษัท คือ

1.  บริษัทฯ เป็นบริษัทที่ดำเนินกิจการมานานตั้งแต่ปี 2505 มีผลงานเป็นที่น่า

  เชื่อถือและสามารถอ้างอิงได้

2.  บริษัทมีบุคลากรที่มีคุณภาพ และตัวบริษัทฯ เองก็มีศักยภาพในการทำงานให้

เสร็จลุล่วงด้วยดี โดยไม่ทำให้เจ้าของงานเสียหาย

3.  บริษัทฯ ให้ความสำคัญและมีความสัมพันธ์อันดีต่อลูกค้าทุกราย และพร้อมจะ

ให้คำแนะนำที่ดีต่อลูกค้า

4.  บริษัทฯ มุ่งเน้นในการผลิตสินค้าที่มีคุณภาพมาเสนอให้ลูกค้า ทั้งนี้ถือเป็น

นโยบายสำคัญของบริษัทฯ

10

นโยบายการตั้งราคา

ตามที่ได้กล่าวมาแล้วว่าในธุรกิจก่อสร้างมีการแข่งขันสูงมาก
และงานที่มีอยู่ในปัจจุบันจะเป็นงานขนาดใหญ่ บริษัทฯ จึงถือโอกาสนำจุดเด่นคือ คุณภาพสินค้า
ความปลอดภัยในตัวผลิตภัณฑ์
และความสามารถในการทำให้งานเสร็จลุล่วงได้ภายในกำหนดเวลามาเป็นจุดขาย
และอีกทั้งความสัมพันธ์ที่ดีต่อลูกค้า ผู้รับเหมา หรือผู้ออกแบบ ทำให้บริษัทฯ
มีข่าวสารข้อมูลที่จะเป็นประโยชน์ในการเข้าถึงโครงการต่าง ๆ

ลูกค้ากลุ่มเป้าหมาย

1. บริษัทรับเหมาก่อสร้างขนาดใหญ่ ซึ่งเป็นที่เชื่อถือของภาครัฐและเอกชน

2. เจ้าของโครงการ

3. สถาปนิกและวิศวกร

ในปี 2545 บริษัทฯ ได้ทำสัญญาขายสินค้าให้กับลูกค้าที่มียอดซื้อตั้งแต่ 2 ล้านบาทขึ้นไป จำนวน 41
ราย โดยมียอดซื้อสูงสุดร้อยละ 9.0 อยู่ 2 ราย ทั้งนี้จะเห็นว่าบริษัทฯ
ได้พยายามกระจายความเสี่ยงในการขาย และพยายามขยายฐานจำนวนลูกค้าออกไป

  (ข) การจำหน่ายและช่องทางการจัดจำหน่าย

  ------------------------------ ---------- --- ------------ --- -----------
  จำหน่ายให้แก่                     ภาครัฐ          ภาคเอกชน         รวม

  เจ้าของโดยตรง                   9.7            13.9             23.6

  บริษัทผู้รับเหมา                    28.1           48.3             76.4

  บริษัทผู้ออกแบบ                    -              -                -

  บริษัทที่ปรึกษาทางวิศวกรรม           -              -                -

  %                              37.8           62.2             100.0
  ------------------------------ ---------- --- ------------ --- -----------

หมายเหตุ เป็นตัวเลขที่บริษัทประเมินขึ้นจากตัวเลขงานที่เกิดขึ้นในแต่ละปี

ปัจจุบันการจำหน่ายสินค้าของบริษัทฯ คงเป็นการจำหน่ายให้ลูกค้าในประเทศเท่านั้น

11

สินค้าทดแทน

ผลิตภัณฑ์ของบริษัทฯ เป็นผลิตภัณฑ์ที่ลูกค้าสามารถหาทดแทนได้จากคู่แข่ง จึงทำให้บริษัทฯ
ต้องใช้จุดการบริการโดยใช้บุคลากรที่มีความสามารถให้คำแนะนำหรือการช่วยออกแบบให้ลูกค้า
มาทำให้เกิดความแตกต่างในการขาย

จำนวนคู่แข่งขัน

ผลิตภัณฑ์ จำนวนคู่แข่งรายใหญ่

ผลิตและจำหน่ายเสาเข็มคอนกรีตอัดแรง 6 ราย

ผลิตและติดตั้งพื้นและผนังคอนกรีตสำเร็จ 4 ราย

ผลิตและจำหน่ายผลิตภัณฑ์คอนกรีตผสมใยแก้วจีอาร์ซี 2 ราย

ผลิตและบริการพื้นคอนกรีตอัดแรงชนิดไร้คาน 5 ราย

ผลิตและจำหน่ายผลิตภัณฑ์ซีเมนต์พิเศษเดนก้า 5 ราย

จำหน่ายผลิตภัณฑ์พิเศษ 7 ราย

3.  การจัดหาผลิตภัณฑ์และบริการ

(1) การผลิต บริษัทฯ มีโรงงานอยู่ 2 แห่ง คือ โรงงานบางกะดี จังหวัดปทุมธานี

และโรงงานบ้านบึง จังหวัดชลบุรี ซึ่งในปี 2541 โรงงานบ้านบึงได้หยุดการผลิตสินค้าชั่วคราว
เนื่องจากการชลอตัวของตลาด และภาวะวิกฤตเศรษฐกิจที่เกิดขึ้น

กำลังการผลิตและปริมาณการผลิตจริง

  ----------------------------------------- ----------- ----------- -----------
                                            ปี 2545      ปี 2544      ปี 2543

  กำลังการผลิตเต็มที่                                                    

  ผลิตภัณฑ์เสาเข็มคอนกรีตอัดแรง (ลบ.เมตร)         100,000     100,000     100,000

  ผลิตภัณฑ์เสาเข็มเจาะ (ลบ.เมตร)                100,000     100,000     100,000

  ผลิตภัณฑ์พื้นคอนกรีตอัดแรงชนิดไร้คาน (ตร.เมตร)     400,000     400,000     400,000

  ผลิตภัณฑ์คอนกรีตผสมใยแก้ว จี.อาร์.ซี. (กิโลกรัม)    1,500,000   1,500,000   1,500,000

  ผลิตภัณฑ์ซีเมนต์พิเศษ (กิโลกรัม)                  1,700,000   1,700,000   1,700,000

  ผลิตภัณฑ์พื้นและผนังคอนกรีตสำเร็จรูป (ตร.เมตร)     24,000      24,000      24,000

                                                                    
  ----------------------------------------- ----------- ----------- -----------

12

  ----------------------------------------- --------- ------------ -----------
  กำลังการผลิตจริง                             ปี 2545    ปี 2544       ปี 2543

  ผลิตภัณฑ์เสาเข็มคอนกรีตอัดแรง (ลบ.เมตร)         61,642    74,621.52    59,440.24

  ผลิตภัณฑ์เสาเข็มเจาะ (ลบ.เมตร)                -         -            -

  ผลิตภัณฑ์พื้นคอนกรีตอัดแรงชนิดไร้คาน (ตร.เมตร)     260,000   129,212.20   82,911.99

  ผลิตภัณฑ์คอนกรีตผสมใยแก้ว จี.อาร์.ซี. (กิโลกรัม)    357,968   458,981      234,542

  ผลิตภัณฑ์ซีเมนต์พิเศษ (กิโลกรัม)                  757,175   639,235      464,218

  ผลิตภัณฑ์พื้นและผนังคอนกรีตสำเร็จรูป (ตร.เมตร)     39,525    26,578       21,577
  ----------------------------------------- --------- ------------ -----------

  ----------------------------------------- --------- --------- ---------
  การใช้กำลังการผลิต (%)                                           

  ผลิตภัณฑ์เสาเข็มคอนกรีตอัดแรง (ลบ.เมตร)         61.64     74.62     59.44

  ผลิตภัณฑ์เสาเข็มเจาะ (ลบ.เมตร)                -         -         -

  ผลิตภัณฑ์พื้นคอนกรีตอัดแรงชนิดไร้คาน (ตร.เมตร)     65.00     32.30     20.73

  ผลิตภัณฑ์คอนกรีตผสมใยแก้ว จี.อาร์.ซี. (กิโลกรัม)    23.28     30.60     15.63

  ผลิตภัณฑ์ซีเมนต์พิเศษ (กิโลกรัม)                  44.54     37.60     27.31

  ผลิตภัณฑ์พื้นและผนังคอนกรีตสำเร็จรูป (ตร.เมตร)     164.69    110.74    89.90
  ----------------------------------------- --------- --------- ---------

  ----------------------------------------- --------- --------- ---------
  อัตราเพิ่มของปริมาณการผลิต                                         

  ผลิตภัณฑ์เสาเข็มคอนกรีตอัดแรง (ลบ.เมตร)         (17.39)   25.54     134.75

  ผลิตภัณฑ์เสาเข็มเจาะ (ลบ.เมตร)                -         -         -

  ผลิตภัณฑ์พื้นคอนกรีตอัดแรงชนิดไร้คาน (ตร.เมตร)     101.22    55.84     (56.17)

  ผลิตภัณฑ์คอนกรีตผสมใยแก้ว จี.อาร์.ซี. (กิโลกรัม)    (22.01)   95.69     (75.99)

  ผลิตภัณฑ์ซีเมนต์พิเศษ (กิโลกรัม)                  18.45     37.70     (66.08)

  ผลิตภัณฑ์พื้นและผนังคอนกรีตสำเร็จรูป (ตร.เมตร)     48.71     23.18     223.30
  ----------------------------------------- --------- --------- ---------

(2) วัตถุดิบและผู้จำหน่ายวัตถุดิบ

  ------------------------ -------------------- --------------------------
  วัตถุดิบที่สำคัญ               แหล่งที่มา              วัสดุทดแทน

  1. ปูนซีเมนต์               ในประเทศ             -

  2. หินทราย                ในประเทศ             -

  3. ลวดอัดแรง              ในประเทศ             -

  4. ไฟเบอร์ (Fiber)        ประเทศสเปน           แหล่งทดแทนประเทศญี่ปุ่น
  ------------------------ -------------------- --------------------------

13

  ------------------------ -------------------- --------------------------
  5. Bearings              ในประเทศ             -

                           ประเทศสิงคโปร์         

                           สหราชอาณาจักร         

  6. หัวเชื้อ (Additive)      ประเทศญี่ปุ่น            -

  (หัวเชื้อผสมซีเมนต์พิเศษ)                           

  7. วัสดุต่อเชื่อมสะพาน        ประเทศฝรั่งเศส         -

  8. Epoxy                 ประเทศญี่ปุ่น            -
  ------------------------ -------------------- --------------------------

วัตถุดิบประมาณร้อยละ 78 บริษัทฯ คงซื้อจากผู้ประกอบการภายในประเทศ และ

วัตถุดิบนี้ไม่มีผู้ผูกขาดการจำหน่าย มีผู้จัดจำหน่ายหลายราย และบริษัทฯ สามารถหาทดแทนได้จาก

ผู้จำหน่ายวัตถุดิบรายอื่น สำหรับสินค้าที่ซื้อจากต่างประเทศก็เช่นกัน บริษัทฯ
สามารถหาซื้อจากแหล่งอื่นได้

(3) ผู้จัดจำหน่าย

ตามที่ได้กล่าวในข้อ (2) แล้ว เนื่องจากผู้จัดจำหน่ายมีมากรายจึงไม่มีระบบ

ผูกขาดวัตถุดิบหลักที่ใช้ในการผลิต คือ

ปูนซีเมนต์ ซื้อจากผู้จัดจำหน่าย 2 ราย

เหล็ก PC Wire ซื้อจากผู้จัดจำหน่าย 2 ราย

เหล็กเส้น ซื้อจากผู้จัดจำหน่าย 11 ราย

หินทราย ซื้อจากผู้จัดจำหน่าย 1 ราย

บริษัท ปรินดา จำกัด (มหาชน)

การสั่งซื้อขึ้นอยู่กับราคาและเงื่อนไขการจ่ายเงินที่ผู้จำหน่ายเสนอ

(4) สัญญากับผู้จัดจำหน่าย

บริษัทฯ มีสัญญากับบริษัท Rocla แห่งประเทศออสเตรเลีย ผู้ผลิตผนังกันเสียง (Noise Barrier)
เป็นการให้ความช่วยเหลือด้านเทคนิคและการจัดการ ซึ่งบริษัทฯ
จะต้องจ่ายค่าลิขสิทธิ์ต่อทุกแผ่นที่ผลิต

14

  (5) ผลกระทบต่อสิ่งแวดล้อม

เนื่องจากบริษัทฯ ประกอบการเป็นผู้ผลิตวัสดุก่อสร้าง จึงทำให้เกิดมลภาวะ คือ ฝุ่น, เสียง
และเศษวัสดุอุตสาหกรรม บริษัทฯ
จึงได้ตั้งโรงงานอยู่ในโซนที่สามารถประกอบอุตสาหกรรมประเภทซีเมนต์ แต่อย่างไรก็ดีบริษัทฯ
ก็ได้มีมาตรฐานการป้องกัน คือ เศษวัสดุอุตสาหกรรม สามารถนำมาถมบ่อหรือพื้นที่น้ำท่วม
และบ่อยครั้งที่บริษัทฯ จะนำไปใช้ในเรื่องสาธารณะประโยชน์
สำหรับฝุ่นและเสียงดังในการผลิตบริษัทฯ ได้ใช้เครื่องมือที่ทำให้เกิดมลภาวะน้อยที่สุด
มิให้เป็นปัญหากับบริเวณข้างเคียง และต่อสุขภาพของพนักงานเอง

บริษัทฯ มีหน่วยงานดูแลความปลอดภัยในด้านการใช้เครื่องมืออุปกรณ์ ตลอดจนสิ่งแวดล้อมต่าง ๆ
ภายในโรงงาน และจะมีเจ้าหน้าที่จากกระทรวงอุตสาหกรรมมาตรวจสอบเป็นครั้งคราว
อีกทั้งบริษัทฯ ได้รับการรับรองระบบคุณภาพตามมาตรฐาน ISO 9002 : 2000
ซึ่งจะเน้นในเรื่องสิ่งแวดล้อมเป็นอย่างมาก

3.4 งานที่ยังไม่ได้ส่งมอบ

ณ วันสิ้นสุดของงบการเงิน บริษัทฯ มีสัญญาการขายสินค้าและบริการ ซึ่งยังไม่ได้ส่งมอบสินค้า
หรือยังไม่ได้ปฏิบัติตามสัญญาดังนี้

  ----------------------------------- -------------------- ---------------
                                      ล้านบาท               

                                      31 ธันวาคม 2545       31 ธันวาคม 2544

  จำนวนที่ยังไม่ได้ส่งมอบประมาณ             198                  266
  ----------------------------------- -------------------- ---------------